మవూ : ఉత్తరప్రదేశ్ అసెంబ్లీ ఎన్నికల్లో బీజేపీ ఒంటరిగానే మెజారిటీ సీట్లు గెలుచుకుంటుందని ప్రధాని నరేంద్ర మోదీ ధీమా వ్యక్తం చేశారు. తమతో కలిసే చిన్న పార్టీలకు కూడా కేబినెట్లో ప్రాతినిధ్యం ఉంటుందని చెప్పారు. పేద ప్రజలను లూటీ చేసినంతా తిరిగి పేదలకే చెందేలా చేస్తాననే భరోసా ఇచ్చేందుకే తాను ఇక్కడకు వచ్చానని తెలిపారు. మవూలో సోమవారంనాడు జరిగిన బహిరంగ సభలో మోదీ మాట్లాడుతూ, పెద్ద నోట్ల రద్ద నిర్ణయం తర్వాత గత్యంతరం లేకనే వినీతిపరులంతా బ్యాంకుల్లో తమ సొమ్ము డిపాజిట్ చేశారని అన్నారు. దేశప్రజల కోసం ఔషధాల ధరలు, స్టంట్ల ధరలు దిగొచ్చేలా చేశామని అన్నారు. మవూ ఎమ్మెల్యే ముఖ్తార్ అన్సారీ, ఆయన కోటరీపై మోదీ విమర్శలు గుప్పించారు. 'ఈ బడాబాబులంతా జైలుకు వెళ్తున్నప్పుడు నవ్వుతూ ఉంటారు. ఎందుకంటే... జైలులో వీరికి సకల సౌకర్యాలూ అందుబాటులో ఉంటాయి. మార్చి 11వ తర్వాత ఆ పప్పులేం ఉడకవు' అని బీజేపీ గెలుపును పరోక్షంగా ప్రస్తావిస్తూ మోదీ అన్నారు.యూపీలో పోలీసు స్టేషన్లు సమాజ్వాదీ పార్టీ కార్యాలయాలుగా మారాయని, తప్పుడు పనులకు నిలయాలుగానే అవి ఉపయోగపడుతున్నాయని ప్రధాని ఆరోపించారు. విద్యుత్ సరఫరాపై అఖిలేష్ మాటలను ఎద్దేవా  చేస్తూ 'మీ ముఖ్యమంత్రి అందరికీ విద్యుత్ అందిస్తున్నామని అంటున్నారు. మీరు కరెంట్ వస్తోందా' అని ప్రజలను ప్రశ్నించారు. 'మీరు చాలా అదృష్టవంతులు. మవూలో ఎన్నికల చాలా లేటుగా జరుగుతున్నాయి. అందువల్లే మీకు ఇప్పటికీ కరెంటు ఉంది. ఒకసారి ఎన్నికలు పూర్తయితే మీకు కరెంటు ఉండదు' అని అఖిలేష్ సర్కార్ వైఖరిని ఎంగడట్టారు. రైతుల కడగండ్లపై రాష్ట్ర ప్రభుత్వమే జవాబివ్వాలని, యూపీలో నిరంతరాయ విద్యుత్కు కేంద్ర ప్రభుత్వం నిధులు కేటాయిస్తే, ఆ నిధులు యూపీ సర్కార్ ఎందుకు వాడుకోలేదో చెప్పాలని అన్నారు. యూపీ ఎంపీగా తాను ప్రజలకు వాగ్దానం చేస్తున్నానని, మార్చి 11వ తేదీన ఎన్నికల్లో గెలుపొందగానే తొలి క్యాబినెట్ సమావేశంలోనే రైతుల రుణాలు రద్దుకు చర్చలు తీసుకుంటామని అన్నారు. 2022 నాటికి రైతుల ఆదాయం రెట్టింపు కావాలన్నదే తమ లక్ష్యమని ప్రధాని స్పష్టం చేశారు.
mavoo : uttarapradesh assembley ennikallo bgfa ontarigaane magerity seetlu geluchukuntundani pradhaani narendra modii dheema vyaktam chesaru. tamatho kalise chinna paarteelaku kuudaa kebinetlo praatinidhyam untundani cheppaaru. pedha prajalanu looty chesinanta tirigi pedalake chendela chestanane bharosa ichenduke taanu ikkadaku vachanani telipaaru. mavoolo somavaramnadu jarigina bahiranga sabhalo modii maatlaadutuu, pedda notla radda nirnayam tarvaata gatyantaram lekane vineetiparulantaa byaankullo tama sommu depazit chesarani annaru. deshaprajala kosam aushadhaala dharalu, stantla dharalu digochela chesamani annaru. mavoo emmelye mukhtar ansari, aayana kotaripai modii vimarsalu guppinchaaru. 'ee badababulanta jailuku veltunnappudu navvutuu untaaru. endukante... jailulo veeriki sakala soukaryaaluu andubaatulo untaayi. marchi 11va tarvaata aa pappulem udakavu' ani bgfa gelupunu parokshamgaa prastaavistuu modii annaru.upilo polisu stationlu samajwadi party karyalayaluga marayani, tappudu panulaku nilayaalugaane avi upayogapadutunnaayani pradhaani aaropinchaaru. vidyut sarafarapai akhilesh maatalanu eddeva  chestu 'mee mukhyamantri andarikee vidyut andistunnamani antunnaru. meeru current vastonda' ani prajalanu prasninchaaru. 'meeru chala adrushtavantulu. mavoolo ennikala chala letugaa jarugutunnaayi. anduvalle meeku ippatikee karentu undi. okasari ennikalu puurtayithee meeku karentu undadu' ani akhilesh sarkar vaikharini engadattaaru. raitula kadagandlapai rashtra prabhutvame javaabivvaalani, upilo nirantaraaya vidyutku kendra prabhutvam nidhulu ketayiste, aa nidhulu up sarkar enduku vaadukoledo cheppaalani annaru. up empeegaa taanu prajalaku vaagdaanam chestunnanani, marchi 11va tedeena ennikallo gelupondagaane toli cabinet samavesamlone raitula runaalu radduku charchalu teesukuntaamani annaru. 2022 naatiki raitula aadaayam rettimpu kavalannade tama lakshyamani pradhaani spashtam chesaru.